కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్@500.. ఏ జట్టుపై ఎన్ని విజయాలంటే
1974 జూలై 13న భారత్ ఇంగ్లాండ్‌తో తొలి వన్డే మ్యాచ్ ఆడిన భారత్.. 1975 జూన్ 11న తొలి వన్డే విజయం నమోదు చేసింది. శ్రీలంకపై అత్యధికంగా 90 విజయాలు సాధించింది.
Samayam Telugu | Updated:
Mar 6, 2019, 09:00AM IST
భారత్@500.. ఏ జట్టుపై ఎన్ని విజయాలంటే
హైలైట్స్
వన్డేల్లో భారత్ మరో రికార్డు నెలకొల్పింది.
ఈ ఫార్మాట్లో 500 విజయాలు నమోదుచేసిన రెండో జట్టుగా రికార్డు నెలకొల్పింది.
శ్రీలంకపై అత్యధికంగా 90 విజయాలు సాధించడం విశేషం
నాగ్‌పూర్ వేదికగా ఆసీస్‌తో జరిగిన రెండో వన్డేలో టీమిండియా 8 పరుగుల తేడాతో విజయం సాధించిన సంగతి తెలిసిందే. ఈ విజయం ద్వారా టీమిండియాతో పాటు సారథి విరాట్ కోహ్లి కూడా అనేక రికార్టులు నెలకొల్పారు. కెప్టెన్‌గా వేగంగా 9వేల పరుగులు సాధించిన రికార్డును కోహ్లి తన ఖాతాలో వేసుకున్నాడు. మరోవైపు భారత్ వన్డేల్లో 500 విజయాలు సాధించింది. ఆసీస్‌(558) తర్వాత ఈ ఘనత సాధించిన రెండో జట్టుగా చరిత్ర సృష్టించింది. మొత్తం 963 మ్యాచ్‌ల్లో 500 విజయాలు సాధించింది భారత్. అయితే భారత్ ఎక్కువ విజయాలు సాధించింది శ్రీలంకపైనే. ఆ జట్టును ఏకంగా 90సార్లు ఓడించింది.
1974 జూలై 13న భారత్ ఇంగ్లాండ్‌తో తొలి వన్డే మ్యాచ్ ఆడిన భారత్.. 1975 జూన్ 11న తొలి వన్డే విజయం నమోదు చేసింది. 1993లో మొహాలీ వేదికగా దక్షిణాఫ్రికాతో మ్యాచ్‌లో భారత్‌ వందో విజయం సాధించింది. 2000 సంవత్సరంలో కెన్యాపై గంగూలీ నాయకత్వంలో 200వ గెలుపు సాధించింది. 2007లో ద్రావిడ్ కెప్టెన్సీలో విండీస్‌ 300వ, 2012లో కొలంబోలో ధోనీ కెప్టెన్సీలో శ్రీలంకపై 400వ గెలుపు సాధించింది. ఆ మ్యాచ్‌‌లో శతకం(128) సాధించిన విరాట్.. 500 గెలుపులోనూ సెంచరీ(116) సాధించడం విశేషం.
ఎవరిపై ఎన్ని విజయాలు సాధించిందంటే..
శ్రీలంక- 90